钦定古今图书集成/明伦汇编/氏族典/第192卷 > 《廖用贤尚友录》 > 姚硕德
## 钦定古今图书集成/明伦汇编/氏族典/第192卷 > 《廖用贤尚友录》 > 姚硕德

按《后秦录》：“硕德，弋仲子，苌同母弟也。苌起兵至安定，
硕德所统部羌屯于陇上，自称征西将军，率众应苌，
与苌攻陷苻登。秦州刺史王统，拜使持节、都督陇右
诸军事、征西将军、秦州刺史，领护东羌校尉，镇上邽。
苌死，兴秘不发丧，徙硕德镇阴密。其将佐咸劝硕德
奔秦州观事势，硕德不从，遂往见兴，兴优礼遣之，进”
爵陇西王，讨平凉将胡金豹于洛城。进攻上邽，姜乳
乳率众来降。寻署秦州牧，领护东羌校尉，移镇上邽。
后以兴之降号，固辞王爵。遂以征西大将军、陇西公
讨乞伏干归。军无私掠，百姓怀之。又帅步骑六千，讨
吕隆于姑臧，攻围累月，城不即拔。硕德抚纳夷夏，分
置守宰，节食聚粟，为持久计。隆惧出降，军令严整，秋
毫无犯，祭先贤，礼名士，西土悦之，遂引兵还。乃自上
邽入朝，兴为之大赦。及归送之，至雍而还，甚见优礼。
历位至太宰。卒，谥曰恭王。